


                                                           ZAPISNIK


40. sjednice Vijeća Mjesnog odbora „Petar Zrinski“ održane 30. rujna 2024. godine u prostorijama Mjesnog odbora “Petar Zrinski“, Primorska 32, s početkom u 18,00 sati

NAZOČNI ČLANOVI VIJEĆA: Igor Javorović, Elizabeta Kobeščak, Krešimir Turkalj, Ivana Živčić, Luka Kerečin, Tena Miličević

NENAZOČNI ČLANOVI VIJEĆA:  Lucija Kerečin

Predsjedava Ivana Živčić, predsjednica Vijeća.
Predsjednica konstatira da je nazočno 6 od ukupno 7 članova Vijeća, što znači da Vijeće može pravovaljano odlučivati, te otvara 40. sjednicu Vijeća Mjesnog odbora.
Vijeće prihvaća tekst Zapisnika 39. sjednice Vijeća Mjesnog odbora „Petar Zrinski“ održane 29. kolovoza 2024. godine.

Vijeće jednoglasno donosi sljedeći:

                                                        DNEVNI RED

1. Plan potreba za aktivnostima, programima i projektima unapređenja kvalitete života 
    građana za 2025., donošenje zaključka
2. Odluka o izmjeni Poslovnika o radu Vijeća Mjesnog odbora „Petar Zrinski“-donošenje
3. Prijedlozi za spajanje mjesnih odbora, donošenje zaključka
4. Orezivanje drva u dvorištu – Prilaz Gjure Deželića kbr. 43. k.č.br. 3900, MB 335266 k.o. 
    Črnomerec, donošenje zaključka
5. Pitanja, prijedlozi i obavijesti





Ad.1 Plan potreba za aktivnostima, programima i projektima unapređenja kvalitete života građana za 2025.

Članovima vijeća je materijal dostavljen uz poziv za sjednicu.

Vijeće bez rasprave jednoglasno donosi:





                                                            Z A K L J U Č A K

 o Planu potreba za aktivnostima, programima i projektima unapređenja kvalitete života građana 

	

I    Vijeće Mjesnog odbor „Petar Zrinski“ donosi Plan potreba za aktivnostima, programima
      i projektima unapređenja kvalitete života građana.

II.  Vijeće Mjesnog odbora „ Petar Zrinski“ predlaže da iz Proračuna Grada Zagreba za 2025.
      osigura iznos od 4.000,00 EUR za provođenje Plana potreba za aktivnostima, programima     
      i projektima unapređenja kvalitete života građana.

III.  Ovaj se zaključak dostavlja Gradskom uredu za mjesnu samoupravu, promet, civilnu 
       zaštitu i sigurnost na daljnje postupanje.



Ad.2 Odluka o izmjeni Poslovnika o radu Vijeća Mjesnog odbora „Petar Zrinski“

Vijeće bez rasprave jednoglasno donosi:


ODLUKU
o izmjeni Poslovnika o radu Vijeća Mjesnog odbora „Petar Zrinski“


Članak 1.

	U Poslovniku o radu Vijeća Mjesnog odbora „Petar Zrinski“ , donesenog na 40. sjednici, 24. svibnja 2023, u članku 40. stavak 2. mijenja se i glasi:
	„Poziv za sjednicu dostavlja se članovima Vijeća najkasnije tri dana prije održavanja sjednice, osim u slučajevima kada se odlučuje o izboru predsjednika i potpredsjednika Vijeća, mandatnim pitanjima, Financijskom planu, prioritetima za Plan komunalnih aktivnosti, Planu malih komunalnih akcija Mjesnog odbora i Planu potreba, kada se poziv za sjednicu dostavlja članovima Vijeća najkasnije sedam dana prije održavanja sjednice. 



Članak 2.

Ova odluka stupa na snagu osmoga dana od dana objave na oglasnoj ploči u sjedištu Mjesnog odbora.

OBRAZLOŽENJE 
Odluke o izmjeni Poslovnika o radu Vijeća Mjesnog odbora “Petar Zrinski“
Na području Grada Zagreba osnivaju se gradske četvrti i mjesni odbori kao oblici mjesne samouprave putem kojih građani sudjeluju u odlučivanju o poslovima iz samoupravnog djelokruga i lokalnim poslovima koji neposredno i svakodnevno utječu na njihov život i rad.
Mjesni odbori imaju poslovnik, kojim u skladu sa zakonom, Statutom Grada Zagreba, Pravilima Mjesnog odbora, uređuju unutarnje ustrojstvo i način rada vijeća, a osobito konstituiranje Vijeća, početak mandata i obnašanje dužnosti člana vijeća, mirovanje i prestanak mandata člana Vijeća, izbor, razrješenje i pitanje povjerenja predsjedniku i potpredsjedniku vijeća, prava i dužnosti predsjednika, potpredsjednika i članova Vijeća te način njihova ostvarivanja, postupak donošenja akata Vijeća, sjednica Vijeća, radna tijela Vijeća, javnost rada Vijeća, postupak promjene Poslovnika o radu Vijeća i obavljanje stručnih, administrativnih i drugih poslova za Vijeće.
Vijeće Mjesnog odbora „Petar Zrinski“ donijelo je, na 24. sjednici, 25. svibnja 2023. Poslovnik o radu Vijeća Mjesnog odbora „Petar Zrinski“, koji je objavljen dana 28. svibnja 2023. na oglasnoj ploči u sjedištu Mjesnog odbora i stupio na snagu osmoga dana od dana objave na oglasnoj ploči.
Gradski ured za unutarnju reviziju i kontrolu proveo je u prvom kvartalu 2024. godine reviziju rada službenika izvan radnog vremena, a što se odnosilo na rad službenika Područnih odsjeka Odjela za rad tijela mjesne samouprave kojima je u opisu poslova rad s tijelima mjesne samouprave. U okviru revizijskog izvješća izradio je tri preporuke, među kojima i preporuku da se izvrši izmjena Poslovnika o radu vijeća gradskih četvrti i vijeća mjesnih odbora na način da se propiše obveza da se pozivi za sjednice šalju najkasnije sedam dana prije sjednice te osigurati da su službenici koji trebaju prisustvovati sjednici pravovremeno, najmanje sedam dana prije sjednice, obaviješteni o datumu, satu početka i trajanju sjednice, što je sukladno Kolektivnom ugovoru i Zakonu o radu, budući da je kao najveća prepreka za sudjelovanje službenika na sjednicama, kao djelatnicima upravnog tijela nadležnog za poslove mjesne samouprave koji obavljaju stručne, administrativne, tehničke i druge poslove za Vijeće, prepoznat kratak rok za sazivanje sjednica. S obzirom da je trenutna obaveza u Poslovnicima o radu vijeća mjesnih odbora sazivanje svih sjednica najkasnije tri dana prije održavanja sjednice, bilo je potrebno uskladiti navedeni rok s važećim zakonskim propisima, odnosno na način da se poziv za sjednicu dostavlja članovima Vijeća najkasnije tri dana prije održavanja sjednice, osim u slučajevima kada se odlučuje o izboru predsjednika i potpredsjednika Vijeća, mandatnim pitanjima, Financijskom planu, prioritetima za Plan komunalnih aktivnosti, Planu malih komunalnih akcija Mjesnog odbora i Planu potreba, kada se poziv za sjednicu dostavlja članovima Vijeća najkasnije sedam dana prije održavanja sjednice.
Slijedom iznijetog, izvršena je predmetna izmjena Poslovnika o radu Vijeća Mjesnog „Petar Zrinski“, na način da je Vijeće Mjesnog odbora  „Petar Zrinski“  donijelo, na 40. sjednici dana 30. rujna 2024. Odluku o izmjeni Poslovnika o radu Vijeća Mjesnog odbora „Petar Zrinski“
Člankom 28. stavkom 2. Poslovnika propisano da Vijeće odlukom mijenja i dopunjuje Pravila Mjesnog odbora i Poslovnik o radu Vijeća.
Člankom 74. stavkom 4. Poslovnika propisano je da ako je promjena Poslovnika potrebna radi usklađenja sa zakonom, Statutom Grada Zagreba i gradskim odlukama, prijedlog za promjenu Poslovnika mogu dati gradonačelnik i/ili predsjednik Vijeća.
Člankom 76. stavkom 2. Poslovnika propisano je da ako se Poslovnik mijenja i dopunjuje radi usklađivanja sa zakonom, Statutom Grada Zagreba ili gradskim odlukama ne provodi se prethodna rasprava.

 Sukladno navedenom, temeljem članka 99. stavka 1. točke 6. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21-pročišćeni tekst i 16/22) Vijeće Mjesnog odbora „Petar Zrinski“ donijelo je na 40. sjednici 30. rujna 2024. Odluku o izmjeni Poslovnika o radu Vijeća Mjesnog odbora „Petar Zrinski“, kao u prilogu, a koja stupa na snagu osmoga dana od dana objave na oglasnoj ploči u sjedištu Mjesnog odbora.




Ad.3 Prijedlozi za spajanje mjesnih odbora


Članovima vijeća je materijal dostavljen uz poziv za sjednicu.

U raspravi sudjeluju:

Gđa. Živčić je obavijestila članove vijeća da dva susjedna mjesna odbora; Mjesni odbor „Mimara“ i Mjesni odbor „Andrija Medulić“ nisu podržale inicijativu za spajanje mjesnih odbora.
Gđa. Miličević je podržala ideju spajanja mjesnih odbora zbor racionaliziranja resursa.
Gosp. Turkalj nije podržao ideju spajanja mjesnih odbora iz razloga  što je Mjesni odbor „Petar Zrinski“ čini cjelinu s trgom, crkvom te obrazovnim ustanovama.
Gđa. Kobeščak nije podržala prijedlog spaanja obzirom da nema jasnog obrazloženja te nisu navedene nikakve prednosti spajanja mjesnih odbora.

Vijeće nakon rasprave sa 3 glasa  ZA i 3 glasa PROTIV  donosi:


ZAKLJUČAK
[bookmark: _Hlk24016968]o inicijativi za postupkom izmjene područja i naziva Mjesnog odbora „Petar Zrinski“


1. Vijeće Mjesnog odbora „Petar Zrinski“ je raspravljalo o inicijativi za postupkom izmjene područja i naziva Mjesnog odbora.

2. Vijeće Mjesnog odbora „Petar Zrinski“ ne slaže se sa inicijativom za postupkom izmjene područja i naziva Mjesnog odbora „Petar Zrinski“ 

3. Ovaj zaključak se dostavlja Vijeću Gradske četvrti Donji grad na nadležno postupanje.





Ad.4  Orezivanje drva u dvorištu – Prilaz Gjure Deželića kbr. 43. k.č.br. 3900, MB 335266 k.o.  Črnomerec

Članovima vijeća su usmeno obaviješteni o tematici. 

Vijeće bez rasprave jednoglasno donosi;



                                                       Z A K L J U Č A K

                 o orezivanju drva u dvorištu Prilaz Gjure Deželića kbr. 43. k.č.br. 3900, 
                                                  MB 335266 k.o.  Črnomerec


1. Vijeće Mjesnog odbora „Petar Zrinski“ predlaže orezivanje drva u dvorištu Prilaz Gjure 
     Deželića kbr. 43. k.č.br. 3900, MB 335266 k.o.  Črnomerec.

2. Ovaj se zaključak dostavlja Vijeću Gradske četvrti Donji grad.



Ad.5 Pitanja, prijedlozi i obavijesti

Obzirom da pod ovom točkom nije bilo rasprave, predsjednica zaključuje sjednicu.



Sjednica je završila u 18:45 sati.
Zapisnik sastavila: Ivana Živčić

KLASA: 024-08/24-003/1985
[bookmark: _heading=h.gp1hqs9wvv3b]URBROJ: 251-13-11-1/006-24-02
Zagreb, 30. rujna 2024.


                                                                PREDSJEDNICA VIJEĆA MJESNOG ODBORA
                                                                                              „PETAR ZRINSKI“                                                   

[bookmark: _GoBack]                                                                                                        Ivana Živčić, v.r.





Izvješće o glasanju na 40. sjednici VMO “Petar Zrinski”


	Članovi Vijeća
	Točka 1
	Točka 2
	Točka 3
	Točka 4

	Igor Javorović
	+
	+
	-
	+

	Lucija Kerečin
	
	
	
	

	Luka Kerečin
	+
	+
	+
	+

	Elizabeta Kobeščak
	+
	+
	-
	+

	Tena Miličević
	+
	+
	+
	+

	Krešimir Turkalj
	+
	+
	-
	+

	Ivana Živčić
	+
	+
	+
	+





* ZA = +
PROTIV = -
SUZDRŽAN = 0
[bookmark: _heading=h.gjdgxs]NIJE PRISUTAN = PREKRIŽITI IME



